มีพสพ หลั่งในกินยาคุมฉุกเฉินเเบบเม็ดเดียวเเล้วก็มี พสพอีกครั้งเเต่ครั้งนี้ไม่ได้กินยา ผ่านมา2วันมีมูกใสๆปนเลือดเล็กน้อยออกทางช่องคลอดแบบนี้มีโอกาสท้องไหม
สวัสดีค่ะ หากหลังรับประทานยาคุมฉุกเฉิน ไปมีเพศสัมพันธ์ไม่ได้ป้องกันอีก ก็มีโอกาสตั้งครรภ์ค่ะยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ และไม่มีฤทธิ์ป้องกันเพศสัมพันธ์ที่เกิดหลังรับประทานยาผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรัง ดังนั้นอาจเป็นผลข้างเคียงจากยาในกรณีนี้ แนะนำการสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก